Foto: Stephanie Lecocq/Pool via REUTERS Yevroittifoqning 28 davlati rahbarlari va hukumat raislari migratsion inqiroz bo‘yicha kelishuvga erishdi. Bu haqda Lyuksemburg bosh vaziri Ksave Bettel xabar bergan. “Migratsiya bo‘yicha kelishuvga erishildi”, - dedi u. Bettelning qayd etishicha, Bryussel sammitida bu boradagi muzokaralar deyarli 15 soat davom etgan. U boshqa batafsil jihatlarni keltirmadi. Avvalroq, GFR kansleri Angela Merkel Yevropa ittifoqi taqdirini uning migratsiya tomonidan qo‘yilayotgan chaqiriqlarga javob berish imkoniyati hal qilishi haqida aytgandi. Uning so‘zlariga ko‘ra, migrantlar soni qisqarib borgani sari 2015 yilga qadar amalda bo‘lgan avvalgi migratsion qoidalar qaytariladi. «Yevropa oldida ko‘plab chaqiriqlar turibdi, biroq aynan migratsion masala Yevropa ittifoqi uchun hal qiluvchi ahamiyatga ega», - deya xulosa qilgan Merkel.